NG gemeente Carletonville

Die NG gemeente Carletonville was 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal). 

Die gemeente is in 1949 gestig. Die kerkgebou is geleë by Berylstraat, Carletonville en Korhaanstraat, Oos-Driefontein.  In 2016 was die leraar ds. S.J. Cloete. Hier was in 2013 47 doop- en 209 belydende lidmate. In 2015 was die getalle onderskeidelik 44 en 179. Enkele jare later het dit met Oberholzer-Wes as Carletonville Familiekerk saamgesmelt. Dit was nadat Oos-Driefontein en Blyvooruitzicht reeds by Carletonville ingelyf is.

Enkele leraars 
 Paul Daniël Lückhoff, 1963 - 1974
 Stephanus Johannes Cloete, 1984 - hede

Bronne 
 Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media.

Eksterne skakels 
 Die kerkgebou soos te sien op Google Maps.

Nederduitse Gereformeerde Kerk in Suid-Afrika